EASIT: Formació en Accés Fàcil per a la Inclusió Social
Unitat 1, Accessibilitat als mitjans; punt 3, Disseny universal;
vídeo "Necessitats de l'usuari".
Soc Anna Matamala, de la Universitat Autònoma de Barcelona
i en aquesta curta presentació parlaré de la importància
d'entendre les necessitats de l'usuari
quan es dissenyen productes i serveis.
Imagineu-vos que sou una empresa
que vol oferir un producte o servei nou.
Adopteu un enfocament de disseny universal,
és a dir, voleu que aquest producte o servei
"el puguin utilitzar totes les persones
en la mesura més gran possible,
sense necessitat d'adaptació ni de disseny especialitzat".
Per poder dissenyar aquest producte o servei
i assegurar-nos que es pot fer servir,
es fa una recerca d'usuaris,
es parla amb ells durant el procés de disseny
per comprendre'n les necessitats i conèixer-ne els requisits.
En un lloc web del govern del Regne Unit es defineix "necessitats de l'usuari"
com "les necessitats que un usuari té d'un servei,
i que el servei ha de satisfer
perquè l'usuari en rebi el resultat correcte".
Amb la recerca d'usuaris, s'observa i es parla amb ells,
s'entén què volen fer amb un servei o producte,
per què volen utilitzar-lo i quins problemes té.
S'ha d'entendre els usuaris i identificar-ne els objectius i valors.
Aquestes necessitats de l'usuari es converteixen en requisits,
que són les descripcions més formals
sobre què ha de fer el servei o producte.
Tal com expliquen Kujala, Kauppinen i Rekola
a l'article "Bridging the gap
between user needs and user requirements",
els requisits es divideixen
entre requisits de l'usuari i requisits tècnics.
Els requisits de l'usuari es descriuen des del seu punt de vista
i descriuen funcions, restriccions i propietats que hi ha d'haver
per satisfer les seves necessitats.
Els requisits tècnics descriuen com el producte o servei
s'implementarà per complir els requisits de l'usuari.
Hi ha molts mètodes per desenvolupar la recerca d'usuaris.
Es poden reunir persones i fer una reunió en grup,
que s'anomena "grup de discussió".
Es pot entrevistar usuaris.
Se'ls pot observar mentre fan una tasca.
Es pot demanar que omplin una enquesta.
Les possibilitats són múltiples
i llibres com "Observing the user experience"
de Goodmand, Kuniavsky i Moed
o "Measuring the user experience" de Tullis i Albert,
us ajudaran a conèixer els diferents mètodes.
És molt important que es planifiqui bé la prova de l'usuari:
s'ha de tenir un objectiu clar, saber com es buscaran els usuaris,
com es desenvoluparà la prova i com s'analitzaran les dades.
Sens dubte, cal fer-ho tot
seguint procediments ètics.
Il·lustraré el procés
de recollir necessitats d'usuari i requisits
amb el projecte Immersive Accessibility.
ImAC, aquest és el seu acrònim, va ser un projecte H2020
que va durar 30 mesos, des del 2017 fins al 2020.
Una de les qüestions que volíem respondre era:
Com podem fer accessibles els mitjans immersius?
Com han de ser els subtítols, audiodescripcions
i la interpretació en llengua de signes en vídeos de 360º?
Com haurien de crear-se?
ImAC va adoptar un disseny iteratiu centrat en l'usuari.
Vam identificar dues categories d'usuaris:
usuaris professionals que creaven el contingut
i usuaris particulars que el consumien.
Vam descriure hipòtesis d'usuaris basades en els components tècnics
a desenvolupar.
Molt aviat, abans de desenvolupar els serveis i eines accessibles,
vam parlar amb els usuaris en grups de discussió.
Vam tornar-hi a parlar
quan vam tenir els prototips.
Amb això vam poder identificar les necessitats de l'usuari,
que es van traduir en requisits.
Tot això va composar el desenvolupament
de les tecnologies i els serveis.
Aquesta metodologia centrada en l'usuari
hauria de ser al darrere de qualsevol millora o desenvolupament nou.
Fins i tot es podria anar més enllà,
fins al disseny participatiu,
en què els usuaris són codissenyarors durant tot el procés.
En qualsevol cas, implicar els usuaris en qualsevol procés
és fonamental.
Recordeu: "Res sobre nosaltres sense nosaltres".
Presentació preparada
per Anna Matamala, de la Universitat Autònoma de Barcelona.
Podeu posar-vos en contacte a Anna.matamala@uab.cat.
Imatges.
Fonts: pixabay.com, pexels.com.
Llicència: llicència Pixabay, llicència Pexels.
El projecte EASIT ha rebut fons
de la Comissió Europea,
dins del programa Erasmus+ d'Associacions Estratègiques
de l'Educació superior,
conveni de subvenció 2018-1-ES01-KA203-05275.
El suport de la Comissió Europea en la producció d'aquest material
no implica que n'aprovi els continguts,
els quals només reflecteixen la visió dels autors.
La Comissió no es fa responsable
de qualsevol ús que es faci de la informació que conté.
Aquest material té una llicència Creative Commons,
llicència internacional de Reconeixement-CompartirIgual 4.0.
Socis del projecte EASIT:
Universitat Autònoma de Barcelona,
Università degli Studi di Trieste,
Universidade de Vigo,
Stiftung Universität Hildesheim,
SDI München,
Dyslexiförbundet,
Radiotelevisija Slovenija,
Zavod Risa.
EASIT: Formació en Accés Fàcil per a la Inclusió Social